Codece de Avviamende Postale

Indr'à l'Itaglie, 'u **Codece de Avviamende Postale** (acroneme **CAP**) avène ausate da 'u servizio postale pe facilitaje l'individuazione d'u luèche de destinazione d'a poste. Ha state 'ndrodotte jndr'à 'u 1967.

## Strutture

'U CAP jè formate da cinghe numere. Quanne ha state ccrejate e onne state definite le codece onne state ccrejate aree territoriale, ca onne state chiamate *reggione postale*, ca cumbrendevane provinge 'nzeccate, lassanne perdere a ce reggione appartenévene (pe reggione ordinarie, a l'epoche, erane sulamende reggione definite sus 'a carta ma non g'esisteve l'ente amministrative), e pe ogne une avenìe assegnate 'nu codece iniziale ca sceve da 0 a 9:

* 0xxxx curresponne a Lazie, Umbria, Sardegna e Cetate d'u Vaticano;
* 1xxxx curresponne a Piemonte (senze le provinge de Novara e Verbano-Cusio-Ossola), Valle d'Aosta e Liguria;
* 2xxxx curresponne a Lombardia (senze a provinge de Mantova), provinge de Novara, provinge d'u Verbano-Cusio-Ossola e provinge de Piacenze;
* 3xxxx curresponne a Veneto (senze a provinge de Rovigo), Friuli-Venezia Giulia e Trendine-Alto Adige;
* 4xxxx corrisponde a Emilia-Romagna (senza a provinge de Piacenze), provinge de Mantova, provinge de Rovigo e Repubbleche de San Marino;
* 5xxxx curresponne a Toscana;
* 6xxxx curresponne a Marche e Abbruzze;
* 7xxxx curresponne a Pugghie e provinge de Matera;
* 8xxxx curresponne a Campania, Calavrie, Molise e provinge de Putènze;
* 9xxxx curresponne a Sicilia.

Jndr'à chiste aree ha state assignate 'nu codece ca ve da x0xxx a x9xxx pe ogne provinge. Pe le capelueche de provinge ha state assignate 'u codece xx100, a tutte l'otre cendre onne state assignate codece ca vonne da xx01x a xx09x. 'A quarta cifre d'u codece jè definite cumme stradario e avessa facilità 'u 'nstradamende da corrispondenze partenne da le cendre de smistamende comprensoriale (CMP) e provingiale (CPO).

Subbete subbete, onne state previste de l'eccezziune: a 'a cetate de Gorizia ha state assignate 'u CAP 34170, e tène allore 'u stesse "codece provingiale" (34xxx) de Trieste (34100). De conseguenze, a tutte le località d'a Provinge de Gorizia ha state attribbuite 'u cambe de codece ca vè da 3407x a 3409x; a chidde d'a Provinge de Trieste quidde ca vonne da 3401x a 3406x.
Jndr'à 'u stesse mode s'a fatte cu 'a costituenda Provinge de Pordenone (rimaste stuezze d'a Provinge de Udine fine a 'u 1968) assignanne a 'u capelueghe 'u codece 33170 apprisse a 'u codece de Udine (33100), 'nvece pe le comune d'a relative provinge onne state misckate e allore 'ndistinguibbele.

Jndr'à le provinge 'stituite partenne da le anne settande 'u CAP d'u capelueche ha state costituite da 'u codece provingiale d'origgene seguite da xx170 (Isernia 86170, Oristano 09170), 'nvece 'u territorie remanende tène 'u codece d'a provinge origgenarie e se differenzie sulamende pe 'u cambe de le codece ca vè da xx07x a xx09x. Sta situazione provvisorie osce a die jè angore anomale.

Da 'u 1997, pe tenè cunde de le uette provinge nueve ca onne nate jndr'à 'u 1992 (Biella, Verbano-Cusio-Ossola, Lecco, Lodi, Rimini, Prato, Crotone, Vibo Valentia) e pe tenè cunde de le tre provinge onne nate jndr'à 'u 2004 (Monza e d'a Brianza, Fermo, Barletta-Andria-Trani), le regole onne cangiate 'nu picca picche. Sulamende p'a provinge de Prato e p'a provinge de Barletta-Andria-Trani ha state assignate 'nu codece ca non ge s'ausave, rispettivamende 'u 59xxx e 'u 76xxx, seconde le regole ca esistave apprime.

Pe tutte le otre provinge: le prime doje numere non ge indichescene cchiù necessariamende 'na sola provinge, e pe capì ce se tratte de 'na località capelueche jè necessarie verificà ce 'u tterze numere jè dispari (xx1xx pe le provinge esistende e partenne da xx9xx pe le provinge nuève). Le località ca non ge sonde capelueche onne 'nu numere pari, cchiù peccinne di quidde identificative d'u capelueche (quindi xx0xx pe le province ca esistevene e partenne da xx8xx pe le provinge nuève).

'U stesse CAP pò corrisponnere a cchiù località, pure ca non ge confinane 'mbrà lore, ma pe le provinge nuève s'a adottate 'u pringipie de l'attribbuzione aunivoche de le codece a le aggenzie de recapite: n'aggenzie de recapite pò avè cchiù codece, ma a 'u stesse codece non g'onne corrisponnere cchiù aggenzie.

Le comune cchiù granne (es.: Napule) ponne avè cchiù CAP, ca indentifichescene caseggiete, quartire, aree cetadine. Stu fatte vale pure pe Verbania, purcè apprime ca avenève nnomenate provinge ere fatte da sei differende località postale, corrispunnenne a le località ca osce a die formane stu comune: Antoliva, Fondotoce, Intra, Pallanza, Suna e Trobaso, pe 'nu totale de quattre aggenzie de recapite (Fondotoce, Intra, Pallanza e Trobaso).
'Nfatte jndr'à le ediziune d'u volumne CAP apprime d'u 1997 'a diciture "Verbania" non g'ere proprie cenzite.

Pe le capelueche de provinge cu cchiù CAP esisteve pure 'nu CAP generiche ca tenève le urteme doje numere a 00 (pe esembie 'u CAP genereche de Rome ere 00100, quidde de Melane 20100); avenève ausate solitamende pe l'ufficie cendrale locale e pe l'inoltre de corrispondenze a granne utenze (ministere, granne industrie, ecc.) A state tuttavie abolite cu l'urtema riforme, ca parte da 'u 20 settemmre 2006.

Le capelueghe de provinge cu 'u CAP ca depenne da 'u stradarie sonde: Angone, Bari, Bergàme, Bologne, Brescia, Cagliari, Catania, Firenze, Genova, La Spezia, Livorno, Messina, Melane, Napule, Padova, Palermo, Perugge, Pescara, Pisa, Reggio Calavrie, Rome, Salerno, Torino, Trieste, Venezia, Verbania, Verona.

Jndr'à l'otre state esistene codece postale: *[[Zoning Improvement Plan|ZIP code]]* jndr'à le State Aunìte d'Americhe, numere postale d'avviamende in Svizzera, codece postale inderne jndr'à Repubbleche de San Marino, *[[postcode]]* jndr'à 'u Regne Aunìte, *[[Postleitzahl|PLZ]]* jndr'à le paise de lènga tedesche (jè 'a sigle ca ause pure Poste 'Tagliàne jndr'à le module bilènghe pe l'ufficie postale d'a Provinge Autonome de Bolzano) ecc.

## Reforme d'u CAP

Le codece de Avviamende Postale onne state reformate jndr'à 'u settemmre 2006 e 'a reforme ha trasute in vigore 'u 20 settemmre 2006. 

Le cangiaminde onne reguardate prengepàlmende:
* 'u cangiamende d'u CAP de 79 comune (sus a 8.103);
* 'u cangiamende d'u CAP in 2.400 fraziune prengepàle (sus a 8.500), a le quale onne state assignate 'u stesse codece d'u capelueche de comune (a 'u poste d'u precedende genereche xxxx0);
* l'abolizzione d'u CAP genereche (xx100) pe le cetate suddivise in zone postale, jndr'à le quale devende obbligatorie l'indicazione d'u CAP specifeche associate a vie e a 'u numere civiche d'u destinatarie;
* 'u cangiamende d'u CAP jndr'à 'u 10% de le strade esistente jndr'à le 27 comune suddivise in zone postale: 'a ccreazzione de CAP nuève a Bari, Perugge, Pisa, Reggio Calavrie, Rome, Trieste, Venezia e Verona; 'a scangellazione de certe CAP jndr'à certe cetate suddivise in zone postale (precisamende: La Spezia 19138, 19139; Messina 98159; Palermo 90132; Pescara 65131, 65132; Venezia 30131); 'u 'nzerimende jndr'à le stradarie de le strade nuève istituite 'mbrà 'u 1997 e 'u 2006 jndr'à le cetate suddivise in zone postale;
* l'aggiornamende d'a liste de le 107 provinge tagliàne cu l'ufficializzazione de le sigle postale pe le provinge nuève d'a Sardegna (OT pe Olbia-Tempio, OG pe l'Ogliastra, CI pe Carbonia-Iglesias, MD pò cangiate jndr'à VS pe 'u Medio Campidano), pure senze cangià provvisoriamende 'u codece postale origgenale né de le capelueghe né d'u territorie;
* 'a programmazione de l'aggiornamende annuale de le codece partenne da l'anne 2006 ('u precedende aggiornamende de le codece e d'u stradarie risalive a 'u 1997);
* 'a scelte d'a commercializzazione p'a diffusione d'a banghe date sus a 'u supporte 'mbormateche da a vanne de Poste Tagliàne.

## Liste de le codece postale in Itaglie
Avène presendate 'na tagelle ca tène le CAP de le 110 provinge tagliàne (combrese a Valle d'Aosta e chidde de nova costituzione, escludenne le ttre provinge ca onne essere attivate), d'a Repubbleche de San Marino e d'a Cetate d'u Vaticano (ca facene parte d'u sisteme postale 'tagliàne). 'A tagella jè aggiurnate a 'a Revisione CAP d'u 2010 e jè arrengàte pe numere de codece postele.



(*) In Sardegna onne state istituite jndr'à 'u 2005, 4 provinge nuève e onne state cangete le confini di chidde ca esistevene.
'A riforma d'u CAP ha formalizzate le sigle postale nuève ma 'a suddivisione de le Codece Postale respecchie angore 'a vecchia suddivisione amministrative cu le 4 provinge.
Jndr'à 'u decemmre 2006 cu na nota d'u Departemende d'a Funziona Pubbleche d'u Consiglie de le Ministre e d'u Ministere de l'Economia e de le Finanze onne state definite le sigle 'dentificative definitive de le provinge nuève cangianne 'a sigle d'a Provinge d'u Medio Campidano da **MD** a **VS**.

Pure ca 'u numere de le provinge tagliàne osce a die jè superiore a 100 (110 provinge operative) non g'onne state ausate tutte le codece numerece p'u CAP. Precisamende osce a die non g'avènene ausate 'u 49xxx, 'u 68xxx, 'u 69xxx, 'u 77xxx, 'u 78xxx, 'u 79xxx e 'u 99xxx. 'U codece 59xxx, già ausate, ha state assignate a 'a Provinge de Prato jndr'à l'anne '90.

'U **[[Pringipate de Monaco]]**, ca jè parte d'u sisteme postale frangese jè identificate cu 'nu codece sulamende 'u MC-98000.
**[[Malta]]** ause 'nu sisteme postale autonome, fatte sus a 'u modelle di quidde brittanneche.

## Località e site tagliàne cu ôtre codece postale

### Codece postale svizzere
Doje località tagliàne ca sonde sede de ufficie postale d'a Poste Svizzera tènene a parte a 'u CAP tagliàne pure 'u codece NPA d'a Svizzera:
:I-22060 CH-6911 Cambione d'Itaglie (CO)
:I-28845 CH-3907 Domodossola (VB) (sulamende pe l'aggenzia postale svizzera)

### Codece postale militare brittannece
Le sede e l'organizzaziune militare d'u Regne Aunìte in Itaglie tènene, apparte a 'u CAP sciugrafeche tagliàne, pure 'nu codece postale dedicate da 'u servizie postale militare brittanneche, ca se chiame **British Field Post Office** (BFPO):

:BFPO 8 Napule
:BFPO 61 Melane
:BFPO 65 Rome

## Collegamiende fore da Uicchipèdie
*Cirche 'u CAP sus a 'u site de le Poste 'Tagliàne
*nonsoloCAP.it Ricerche 'u CAP pe nome de località e pe zone postale
*Mappa codece postele in Italie - geonames.org